Fausto Capital

Fausto on 2004. aastal asutatud büroo- ja kaubanduspindade arenduse, üürimise ja haldamisega tegelev ettevõtete grupp.

Fausto omanikud on Kenneth Karpov ja Sven Mihailov.

Ajalugu 

Fausto loodi 2004. aastal. Brändiga on seotud ettevõtted Fausto Grupp OÜ (al 2006), Fausto Capital OÜ (al 2010) ja Fausto Apartments OÜ (al 2014).

2017. aastal kuulutati Fausto Eesti juhtiva majanduslehe Äripäev TOP 100 ettevõtete edetabelis kinnisvara valdkonna edukaimaks ettevõtteks. Samas edetabelis saavutati 2019. aastal teine koht ja 2020. aastal neljas koht.

Lisaks on Faustot 2017. aastal tunnustanud Eesti Kultuurkapital arhitektuuri aastapreemia nominendina Konrad Apartments arenduse eest Tartu vanalinnas. 

2018. aastal alustas ettevõte suuremahulist Fahle Parki projekti Sikupilli naabruses endise Tselluloosi kvartali piirkonnas. Muinsuskaitse all olevad ajaloolised tehasehooned säilitati ning restaureeriti. Arhitektuurse lahenduse on teinud KAOS Arhitektid OÜ. 2020. aastal valiti Fahle Pargi Eesti Meedia (Postimees Grupp) hoone väliruumi Eesti arhitektuuripreemiate nominendiks.

Fausto Capitali arendused 
Fausto on välja arendanud üle 65 000 ruutmeetrit üüripinda, sealhulgas järgmised kinnisvaraprojektid:

Kaubanduskeskused 

 Vironia Keskus, Kohtla-Järve
 Rappeli Keskus, Rapla
 Ahtme Maxima XX, Kohtla-Järve
 Raadi Maxima XX, Tartu
 Veeriku Selver, Tartu
 Jõgeva Selver, Jõgeva
 Jaamamõisa Selver, Tartu

Ärihooned 

 Fahle Park, Tallinn
 Maakri HUB (Maakri tänav 23a), Tallinn – valmib 2021
 Kompassi Maja, Tallinn
 Tartu mnt 80M, Tallinn – valmib 2022
 Tartu mnt 80P, Tallinn - valmib 2022
 Konrad Apartments, Tartu
 Tartu Telia Maja, Tartu
 Jaamamõisa Ärimaja, Tartu
 Ahtme Ärihoone, Kohtla-Järve

Muu 

 Ahtme Neste, Kohtla-Järve
 Tartu Neste, Tartu
 Pirita Jahisadam, Tallinn – valmib 2023
 Kvissentali Residentsid, Tartu
 Maramaa Elamupiirkond, Tartu
 Orange Kortermaja, Riia

Viited 

Eesti ettevõtted